Lia Natalia

Alia Afiqah Abden (Jawi: ليا ناتليا; lahir 12 November 1992) atau lebih dikenali sebagai Lia Natalia merupakan pelakon dan model wanita Malaysia. Beliau mula dikenali umum selepas bergelar finalis Pilih Kasih musim ke-2 dan semenjak itu beliau telah berlakon dalam beberapa buah drama, telefilem dan filem.

Kehidupan awal
Beliau dilahirkan sebagai Alia Afiqah binti Abden pada 12 November 1992 di Tawau, Sabah. Beliau merupakan anak bongsu daripada empat adik-beradik dan mempunyai darah kacukan daripada nenek moyangnya yang berasal dari Australia.

Kerjaya
Sebelum bergiat aktif dalam bidang lakonan, beliau banyak menyertai majlis peragaan fesyen dan menjadi model untuk butik pengantin. Di bawah bimbingan Rosyam Nor, Lia menyertai program Pilih Kasih musim ke-2 (turut disertai oleh Livonia Ricky Guing, Jay Iswazir dan Ungku Hariz) dan berjaya menjadi salah seorang finalis dalam program tersebut pada tahun 2010. Beliau juga pernah menyertai Dewi Remaja pada tahun yang sama dan Pencarian Gadis M2 pada 2011.

Beliau memulakan kerjaya lakonan melalui telefilem berjudul Dendam Sundel Bolong pada 2011 juga dan filem Azura pada tahun 2012 arahan Aziz M. Osman. Seterusnya, Lia memegang peranan kecil sebagai jururawat dalam filem SAM: Saya Amat Mencintaimu arahan Syafiq Yusof lakonan Shaheizy Sam dan Lisa Surihani. Antara 2014 dan 2015, beliau berlakon di samping Zul Ariffin dan Faye Kusairi dalam Istikharah Cinta di TV3, di mana beliau memegang watak Alisya.

Pada tahun 2017, Lia muncul dalam drama web bersiri Pembancuh Kopi Mr. Vampire sebagai watak pembantu yang mula bersiaran di HyppTV mulai 15 Mac 2017. Drama ini turut dibintangi oleh Ungku Ismail Aziz, Nazeera Sardi, Fatin Afeefa, Sharifah Shahora dan artis terkenal lain lagi. Drama 30 episod ini diarahkan oleh Eyra Rahman dan diadaptasi daripada novel yang menggunakan tajuk yang sama dan ditulis oleh Aii Fariza.

Lia dilaporkan bakal memulakan kerjayanya sebagai penyanyi dan telah pun bergerak di bawah pengurusan Rubber Tapper Productions.

Pada Hari Raya Aidilfitri 2018, Lia berlakon di samping pelakon senior Scha Al-Yahya menjayakan peranan utama dalam telefilem Baju Raya Eksklusif arahan Shuhaimi Lua Abdullah. Telefilem ini memulakan tayangan perdana di TV3 pada Raya ketiga. Ia mengisahkan tentang dua sepupu, Nurin dan Hazwani yang merancang untuk menjual baju raya eksklusif bagi Aidilfitri akan datang.

Filemografi

Filem

Drama

Telefilem

Drama web

Televisyen

Anugerah dan pencalonan

Rujukan

Pautan luar
 
 Lia Natalia di Facebook
 Lia Natalia di Instagram
 Lia Natalia di Twitter

Kelahiran 1992
Orang hidup
Orang dari Sabah
Pelakon wanita Malaysia
Pelakon wanita Malaysia abad ke-21
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
Peserta Pilih Kasih
Peserta Dewi Remaja
Orang Malaysia berketurunan Australia
Orang dari Tawau